open-index/open-wikipedia-markdown huggingface dataset:
Liina Kersna

**Liina Kersna** (s. 3. huhtikuuta 1980 Tallinna) on virolainen reformipuolueen poliitikko. Hän oli Viron opetus- ja tiedeministeri vuosina 2021–2022. Tätä ennen hän oli edustaja riigikogussa vuosina 2015–21. Kersna on opiskellut Tarton yliopistossa journalismia, suhdetoimintaa ja koulutuksen järjestämistä. Vuosina 1998–2002 hän työskenteli Viron radiossa toimittajana.

Kesäkuusta heinäkuuhun 2022 Kersna toimi myös Viron kulttuuriministerinä, kun pääministeri Kaja Kallas erotti keskustapuolueen ministerit.
## Yksityiselämä
Kersna on naimisissa ja hänellä on poika. 
## Lähteet

## Aiheesta muualla
* Liina Kersna Viron hallituksen verkkosivuilla 
* Liina Kersna Viron koulutus- ja tiedeministeriön verkkosivuilla  
* Liina Kersna Reformipuolueen verkkosivuilla
August Edvard Rydman

**August Edvard Rydman** (27. marraskuuta 1864 Liminka – 23. joulukuuta 1915 Kotka) oli suomalainen juristi ja Kotkan pormestari.

Rydmanin vanhemmat olivat kruununvouti August Johan Rydman ja Ida Agata Sandberg. Hän pääsi ylioppilaaksi Oulun suomalaisesta yksityislyseosta 1884 ja suoritti Helsingin yliopistossa yleisen oikeustutkinnon 1889. Rydman sai varatuomarin arvon 1892.

Rydman oli Oulussa valtuuston sihteerinä 1892, Kotkassa kaupunginkasöörinä, kaupunginkamreerina ja valtuuston sihteerinä vuodesta 1892, oikeusneuvosmiehenä vuodesta 1894, vt. pormestarina 1903–1904 sekä vakinaisena pormestarina 1904–1906. Tämä jälkeen Rydman toimi Kotkan rahatoimikamarin puheenjohtajana sekä valtuuston sihteerinä ja harjoitti  myös laajaa asianajotointa. Rydman kuoli sydänkohtaukseen joulun alla 1915.

Rydman harrasti metsästystä ja hän ansioitui suomenajokoirarodun jalostajana.

Rydman oli naimisissa vuodesta 1892 Anna Westerlundin kanssa. 

## Lähteet
Robert Symonds

**Robert Symonds** (1. joulukuuta 1926 Bristow, Oklahoma – 23. elokuuta 2007 Los Angeles, Kalifornia) oli yhdysvaltalainen näyttelijä.

Symonds opiskeli näyttelemistä Texasin yliopistossa ja aloitti työuransa teatterissa. Hän esiintyi muun muassa Broadway-näytelmissä *[[Cyrano de Bergerac (näytelmä)|Cyrano de Bergerac]]* (1968), *[[Saituri]]* (1969), *[[Venetsian kauppias]]* (1973) ja *[[Viettelyksen vaunu (näytelmä)|Viettelyksen vaunu]]* (1973). Filmirooleja hänellä oli esimerkiksi elokuvissa *[[Manaaja (elokuva)|Manaaja]]* (1973), *[[Ja oikeutta kaikille]]* (1979), *[[Päävärit (elokuva)|Päävärit]]* (1998) ja *[[Ota kiinni jos saat]]* (2002). Symonds näytteli myös televisiosarjassa *[[Dynastia (vuoden 1981 televisiosarja)|Dynastia]]* (1982–1987).

Symonds oli näyttelijä Priscilla Pointerin aviomies ja näyttelijä Amy Irvingin isäpuoli.

## Lähteet
Lars-Eric Bergstén

**Lars-Eric Ole "Eurico" Bergstén** (13. elokuuta 1913 Helsinki – 6. maaliskuuta 1999 São Paulo, Brasilia) oli suomalainen helluntailiikkeen pastori ja lähetyssaarnaaja.  Sota-aikana Bergstén palveli lääkintämiehenä ja toimi ruotsinkielisen Filadelfia-seurakunnan johtajana. Bergstén perheineen aloitti lähetystyön Brasiliassa vuonna 1948. Bergsténin lähetystyötehtävä Brasiliassa oli erittäin merkittävä ja hän saavutti arvostetun aseman raamatunopettajana ja hengellisenä johtajana.

## Elämä ja ura
Lars-Eric Bergstén syntyi Helsingissä vuonna 1913 luterilaiseen perheeseen. Bergstén tuli uskoon 17-vuotiaana osallistuessaan evankeliselle nuorisoleirille ja teki päätöksen Jeesuksen seuraamisesta. Vuonna 1936 Bergstén meni naimisiin Ester Lindforsin kanssa, joka työskenteli evankelistana. Bergsténeille syntyi viisi lasta. 1930-luvulla Bergstén työskenteli saarnaajana Sulvalla ja Koivulahdessa. Vuonna 1942 Bergstén kutsuttiin Helsingin Filadelfia-seurakunnan pastoriksi. Hän toimi kirkon johdossa sota-aikaan, joka muodosti vaikeuksia. Bergsténin aikana Filadelfia-seurakunta kasvoi 200 jäsenestä tuhanteen.

Bergsténit lähtivät lähetystyöhön Brasiliaan syyskuussa 1948. Ensimmäisen sopeutumisvuotensa he viettivät Belo Horizontessa tutustuen Assemblies of Godin työhön. Tämän jälkeen Bergsténit toimivat Salvadorissa (1949–1956), São Paulossa (1961–1967) ja Rio de Janeirossa (1967–1973). Lyhyempien asuinpaikkojen jälkeen Bergsténit muuttivat vuonna 1978 asumaan São Pauloon.

Bergsténiä on luonnehdittu innokkaaksi ja yksilöstä kiinnostuneeksi saarnaajaksi. Bergsténin julistamisessa oli herätyssävy ja hänellä oli rikas rukouselämä. Hän on saanut osakseen suurta kunnioitusta Brasiliassa. Bergsténin vaimo Ester kuoli auto-onnettomuudessa vuonna 1987. Bergstén vieraili Suomessa säännöllisesti. Hän kuoli São Paulossa maaliskuussa 1999.

## Teokset
Bergstén on kirjoittanut 35 kommenttia CPAD:n lehteen sekä viisi teologista opetuskirjaa. Kirjat koottiin vuonna 1999 yhdeksi teokseksi *Teologia Sistemática*.

## Lähteet
* 

### Viitteet
Arthur Mauritz Pontán

**Arthur Mauritz Pontán** (27. lokakuuta 1868 Mikkeli – 12. kesäkuuta 1909 Pietarsaari) oli suomalainen juristi ja Pietarsaaren pormestari.

Pontánin vanhemmat olivat kapteeni, lääninrahastonhoitaja Gustaf Mauritz Ferdinand Pontán ja Maria Karolina Karén. Hän pääsi ylioppilaaksi Helsingin yksityislyseosta 1888 ja suoritti Helsingin yliopistossa yleisen oikeustutkinnon 1893. Pontán sai varatuomarin arvon 1896.

Pontán oli Pietarsaaressa pormestarina vuodesta 1899 alkaen. Hän kuoli kesäkuussa 1909 umpisuolentulehdukseen.

Pontán oli naimisissa vuodesta 1898 Alma Suoma Lohsen kanssa. Heidän tyttärensä oli tanssija ja tanssinopettaja Marianne Pontán.

## Lähteet
Audi S7

**Audi S7** on Audin vuodesta 2011 lähtien valmistama edustusluokan automalli, joka on urheilullisempi versio Audi A7 -mallisarjasta. Se sijoittuu mallistossa RS7:n alapuolelle.

## Audi S7 C7 (2011–2018)

Audi A7 (C7) -malliin perustuva S7 esiteltiin Frankfurtin autonäyttelyssä syyskuussa 2011. Autossa on kaksoisturboahdettu 4,0-litrainen V8-moottori teholtaan 420 hevosvoimaa. Voimansiirtona on seitsemänportainen kaksoiskytkinvaihteisto ja neliveto.

Vuonna 2014 tehtiin uudistuksia muun muassa etusäleikköön ja takavaloihin. Kaikki valot toteutettiin LED-tekniikalla, ja lisävarusteena ajovaloihin oli saatavana LED-matriisivalot. Moottorin teho nousi 450 hevosvoimaan.
 

## Audi S7 C8 (2019–)

Audi A7 (C8) -malliin perustuva S7 esiteltiin keväällä 2019. Euroopan markkinoilla sen moottorina on 3,0-litrainen V6 TDI -dieselmoottori teholtaan 349 hevosvoimaa. Muilla markkina-alueilla autossa käytetään 2,9-litraista V6 TFSI -bensiinimoottoria, jonka teho on 450 hevosvoimaa. Kummankin moottorin yhteydessä on sekä tavallinen turboahdin että sähköinen ahdin ja 48 voltin kevythybridijärjestelmä. Voimansiirtona on kahdeksanportainen automaattivaihteisto ja vetotapana neliveto. 

## Lähteet

## Aiheesta muualla
Johan Gustaf Paavola

**Johan Gustaf Paavola** (20. maaliskuuta 1848 Pudasjärvi – 25. marraskuuta 1887 Tornio) oli suomalainen juristi ja Tornion pormestari.

Paavolan vanhemmat olivat sahanhoitaja Johan Paavola ja Gustava Lovisa Riekki. Hän pääsi ylioppilaaksi Oulun alkeisoppilaitoksesta 1868 ja suoritti Helsingin yliopistossa tuomarintutkinnon 1873. Paavola sai varatuomarin arvon 1876.

Paavola oli Torniossa pormestarina vuodesta 1883 alkaen.

Johan Gustaf Paavola oli naimisissa vuodesta 1883 Deddy Olivia Bergin kanssa. 

## Lähteet
Peene

**Peene** on Saksan Mecklenburg-Etu-Pommerin osavaltiossa Vorpommern-Greifswaldin piirikunnan Mecklenburgische Seenplattessa virtaava 83 kilometriä pitkä joki, joka muodostaa Peenen vesistön pääuoman alajuoksun. Joen valuma-alueen pinta-ala on 5&nbsp;110&nbsp;neliökilometriä. Se alkaa Kummerower Seestä ja laskee Itämereen päätyvään Peenestromiin Anklamissa.

## Joen kulku
Joki alkaa Kummerower Seestä, joka ei ole sen varsinainen lähdejärvi. Peenenimeä käytetään järven ylipuolisistakin vesistön osista, mutta niiden nimiin liitetään jokin selventävä etuliite. Nykyään käytetään pelkkää Peene-nimeä järvestä alkavasta pääuoman osasta alaspäin. Kummerower See on 11 kilometriä pitkä ja 4,6 kilometriä leveä järvi, jonka vedenpinnan korkeus on tavallisesti 0,2–0,3 metriä mpy. Joki alkaa järven pohjoisrannasta ja se virtaa mutkitellen kohti koillista. Demmin pikkukaupungin kohdalla siihen yhtyy kaakkoispuolelta Tollense ja luoteispuolelta Trebel. Ne ovat Peenen suurimmat sivujoet. Samalla Peene saapuu alavaan jokilaaksoon, jossa se kääntyy Loitzin kohdalla kohti itää ja itäkaakkoa. Se ohittaa ensin Jarmenin ja sitten Anklamin kaupunkiin. Jarmenin jälkeen alkaa jokilaakson tulva-alueella kosteikkoinen osuus. Myös Anklamin jälkeen alkava joen suistoalue on kosteikkoinen. Joki saapuu Oderinhaffin länsiosaan, jossa virtaa Itämerelle Peenestromin salmi tai joki.

Anklam Luftaufnahme (2020).jpg|Anklam
Peene-in-Demmin-26-VIII-2007-07.jpg|Demmin
Jarmen Kornspeicher am Hafen.JPG|Jarmen
Jarmen Peenebrücke L35 2012-07-05-1.jpg|Peenebrücke Jarmenissa
Peene-VI-2007-354.jpg|Peenetalbrücke
Germany Loitz Peene Panorama HDR 2015.jpg|Loitzin ranta-asutusta
Loitz - Neue Peenebrücke 2.jpg|Neue Peenebrücke Loitzissa


## Etymologiaa
Saksankielinen nimi palautuu vanhaan slaavilaiseen nimeen *Pěna*, joka on tarkoittanut sanaa ”Schaum” eli vaahtoa. Joen nimi tarkoittaisi siten ”vaahtoavaa jokea”.

## Vesistön valuma-alue
Joen suurin latvahaara ja sen suurimmat sivujoet ovat samaa suuruusluokkaa, joten kansalaisten pääuomaksi nimeämällä valitsema vesistöreitti otetaan tässä tarkastelun pohjaksi. Pääuomaan kuulu alajuoksun Peenejoki, joka alkaa Kummerower Seestä ja laskee Itämeressä Peenestromiin. Järveen tulevat latvahaarat ovat lähes samanarvoiset. Ne laskeutuvat järveen yli 60 metrin korkeudelta ylänköalueelta. Niistä on tähän valittu pääuomaan Peenen- ja Dahmerin kanavat, Malchiner See ja Westpeene. Alla olevaan taulukkoon on koottu vesistöalueen sivu-uomia. Tietojen lähteet on luetteloitu taulukon alle ja ne on yksilöity taulukon oikeassa sarakkeessa.

Lähteet: 1 = , 2 = , 3 = , 4 = , 5 = , 6 = 

## Lähteet
### Huomioita

### Viitteet

## Aiheesta muualla
Putous (14. tuotantokausi)

**[[Putous|Putouksen]] 14. tuotantokausi** esitettiin keväällä 2022. Kauden ensimmäinen jakso esitettiin MTV3-kanavalla 5. helmikuuta 2022.

Näyttelijöinä ohjelmassa jatkoivat Pilvi Hämäläinen, Maaria Nuoranne ja Mikko Töyssy. Kauden uudet näyttelijät olivat Aku Sipola, Jyri Ojansivu, Aapo Oranen ja Pihla Maalismaa. Juontajana jatkoi Christoffer Strandberg. Kauden finaalijaksossa kerrottiin, että Hämäläinen ei enää jatka ohjelmassa tämän kauden jälkeen. Hän teki päätöksensä jo ennen kauden aloitusta. Koronarajoitusten vuoksi kahteen ensimmäiseen jaksoon studioyleisöön otettiin ainoastaan näyttelijöiden läheiset.

*Vuoden sketsihahmo* -kilpailun voitti Mikko Töyssyn esittämä forssalainen viiniyrittäjä Kaisla Sose.

## Tulikoe ja näytön paikka

## Sarjapudottaja

Punainen joukkue:
*Aku Sipola
*Maaria Nuoranne
*Mikko Töyssy

Keltainen joukkue:
*Aapo Oranen
*Jyri Ojansivu
*Pihla Maalismaa
*Pilvi Hämäläinen

## Vuoden Sketsihahmo -kilpailu

a Hahmo pääsi mukaan Pikahahmo-kierrokselta.

### Pikahahmot

## Katsojaluvut ja yllätystehtävät

## Lähteet
Arvo Ossian Ruuth

**Arvo Ossian Ruuth** (12. helmikuuta 1877 Saarijärvi – 17. marraskuuta 1929 Rauma) oli suomalainen juristi ja Rauman pormestari.

Ruuthin vanhemmat olivat puustellintarkastaja Henrik Ruuth ja Hanna Holmstén. Hän pääsi ylioppilaaksi yksityistodistuksella Helsingin suomalaisesta normaalilyseosta 1896 ja suoritti Helsingin yliopistossa yleisen oikeustutkinnon 1903. Ruuth sai varatuomarin arvon 1906.

Ruuth oli Kuopion poliisilaitoksella sihteerinä 1906–1910. Hän oli sitten Raumalla oikeusneuvosmiehenä vuodesta 1910 ja pormestarina vuodesta 1917 alkaen.

Ruuth oli naimisissa vuodesta 1907 Ingrid Piispasen kanssa. 

## Lähteet
Erik Enge (näyttelijä)

**Erik Sune Enge** (ent. **Lönngren**; s. 25. heinäkuuta 1996 Tukholma) on suomalais-ruotsalainen elokuvanäyttelijä, joka on työskennellyt molemmissa kotimaissaan. Engen ura alkoi Ulrika Bengtsin elokuvissa *[[Iris (vuoden 2011 elokuva)|Iris]]* ja *[[Oppipoika (elokuva)|Oppipoika]]*, ja hänet nähtiin myös televisiosarjassa *[[Silta (televisiosarja)|Silta]]*. Engen varsinainen läpimurto tapahtui ruotsalaiselokuvassa *[[Tiikerit]]* (2021), joka perustuu jalkapalloilija Martin Bengtssonin omaelämäkertaan, ja hänen roolisuorituksensa palkittiin Rooman ja Göteborgin elokuvajuhlilla.

Enge syntyi Tukholmassa, mutta hänen perheensä muutti Ahvenanmaalle, kun hän oli muutaman kuukauden ikäinen. Hänen äitinsä on ahvenanmaalainen ja isänsä riikinruotsalainen. Hän otti 2020-luvun vaihteessa sukunimekseen isänäitinsä tyttönimen *Enge*.

## Lähteet

## Aiheesta muualla
* 
* 
* Sahlgren-Fodstad, Silja: ”När rollkaraktären lider måste du som skådespelare känna det.” Svenska YLE.
Robert Näkki

**Robert Näkki** (17. maaliskuuta 1877 Vehkalahti – 7. tammikuuta 1939 Helsinki) oli suomalainen juristi, asianajaja ja Lappeenrannan pormestari.

Robert Näkin vanhemmat olivat työmies, itsellinen Erik (Uus)Näkki ja Helena Korjus. Hän pääsi ylioppilaaksi Haminan ruotsalaisesta yksityislyseosta 1895 ja suoritti Helsingin yliopistossa oikeustutkinnon vuonna 1900. Näkki sai varatuomarin arvon 1903.

Näkki oli Lappeenrannassa pormestarina 1904–1906. Hän toimi sittemmin asianajajana Lappeenrannassa ja myöhemmin Helsingissä. Näkki oli Suomen Asianajajaliiton jäsenenä vuodesta 1920 alkaen.

Robert Näkki oli naimisissa vuodesta 1925 Lempi Sereniuksen kanssa. 

## Lähteet
Al-Karak

**Al-Karak** () eli **Kerak** on kaupunki Jordaniassa. Kaupunki sijaitsee noin 20 kilometrin päässä Kuolleenmeren rannikosta ja se tunnetaan esimerkiksi ristiretkien aikaisesta Kerakin linnasta. Kaupungin asukasluku oli vuonna 2020 36&nbsp;466 ja asukkaisiin kuului muslimeja, sekä kristittyjä.

## Maantiede

Al-Karak sijaitsee Jordanian keskiosan länsiosassa Wadi Al-Karakin varrella. Kuollutmeri sijaitsee noin 24 kilometriä kaupungista länteen. Al-Karakin korkeus merenpinnasta on noin 950 metriä.

## Historia

Kerak eli tuolloinen Kir-Moab oli aikanaan yksi muinaisen Moabin tärkeimmistä kaupungeista. Kir-Moab on saattanut olla jopa koko valtakunnan pääkaupunki. Paikalla on tehty kaivauksia, joissa löydettiin esimerkiksi tiettävästi Moabin kuningas Mesan teettämä Kerakin piirtokirjoitus. Nykyinen nimi Al-Karak eli Kerak on mahdollisesti johdettu aramealaisesta nimestä *karkha*, joka tarkoittaa yksinkertaisesti kaupunkia. Ptolemaios käyttää paikasta nimeä *Charachmovα* (Χαραχμωβα). Paikan mainitsee myös Madaban kartta ja Stefanos Byzantionlainen.

Al-Karak katoaa myöhemmin pitkähköksi aikaa historiallisista lähteistä. Sitä ei mainita lainkaan esimerkiksi muslimien valloitusretkien yhteydessä. Paikasta tuli kuitenkin jälleen hyvin tärkeä ristiretkien aikana, kun Jerusalemin kuningas Fulk rakennutti voimakkaan Kerakin linnan vuonna 1142. Linna hallitsi vanhaa muslimien pyhiinvaellusreittiä Syyrian Damaskoksesta, sekä yhteyksiä Egyptistä Syyriaan. Erityisiä hankaluuksia muslimien kannalta tuotti linnan myöhempi haltija Renaud de Châtillon, joka johti uhkaavaa mutta lopulta epäonnistunutta sotaretkeä vielä etelämmäksi kohti Arabian niemimaata. 1170-luvulta lähtien Nur al-Din ja Salah al-Din (eli *Saladin*) yrittivät tässä epäonnistuen vallatta linnaa. Tässä onnistuttiin vasta vuonna 1188. Myöhemmin aluetta hallitsivat eri aijubidien ruhtinaat, sekä mamelukit. Mamelukkien kaudella Al-Karak oli hallinnollisen alueen (*mamlaka*) keskus.

Al-Karak oli menettänyt strategisen asemansa osmanien valtakunnan kaudella. He rakennuttivat kuitenkin paikalle useita hallinnollisia rakennuksia vuonna 1893. Olot eivät olleet täysin rauhalliset. Vuonna 1911 oli puhjennut esimerkiksi verotuksen ja asevelvollisuuden vastainen Karakin kapina. Yhdistyneen kuningaskunnan saatua alueen hallintaansa ensimmäisen maailmansodan jälkeen perustettiin Transjordania. Al-Karak oli Ajlunin ja al-Saltin ohella yksi alueelle muodostetun kolmen hallinnollisen alueen keskus. Transjordania itsenäistyi myöhemmin nykyisenä Jordaniana. Joulukuussa 2016 asemiehet iskivät kaupunkiin surmaten 13 ja haavoittaen 44 maan pahimmassa terrori-iskussa kymmeneen vuoteen.

## Väestö

Al-Karakin asukasluku oli vuonna 2020 36&nbsp;466. Vuoden 2004 arvion mukaan vastaava lukema oli 20&nbsp;280. Kaupungin asukkaat ovat muslimeja ja kristittyjä. Kaupungin kristityt kuuluvat ortodoksiseen ja katoliseen kirkkoon.

## Lähteet
Kovda Aktiebolag

**Kovda Aktiebolag** oli ruotsalainen Venäjän puolella Vienan Karjalassa ja Suomen puolella Kuusamossa 1900-luvun alussa toiminut puutavarayhtiö. Yhtiön takana oli aluksi englantilainen Strand Wood Company sekä sen alaisuudessa toiminut sundsvallilainen yhtiö Strand-Sörvik Ab. Yhtiö ja Strand-Sörvik Ab ajautuivat konkurssiin 1901 ja yhtiö järjestettiin uudelleen englantilaisten toimesta nimellä Murman Coast Company. Tämäkin joutui sitten talousvaikeuksiin ja yhtiön Koudassa omistama sahalaitos siirtyi 1904 sundsvallilaisten liikemiesten konsuli Henrik Åslundin ja Arendt Berggrenin omistukseen. Sahan toiminta saatiin samalla lopulta kannattavaksi. Kun Vienanmeren rannikon metsät vähenivät yhtiö alkoi keskittää tukkien hankintaa Suomen puolelle Kuusamon metsiin niin että 1910-luvulla jo kolme neljäsosaa tukeista ostettiin Suomen valtion Oulussa pitämistä huutokaupoista. Suomen puolelta tukkeja ostivat myös Koudassa sahalaitokset omistaneet Charles Stewart ja N. Rusanoff ja poika. Kaikki kolme yhtiötä hankkivat tukkinsa Suomen puolelta Oulankajoen ja Ala-Kitkan alueelta josta ne saattoi uittaa itään Venäjän puolelle.

Kovda Aktiebolag osti hakkuuoikeuksia Suomen puolelta Kuusamon metsistä ja uitti puut Venäjän puolelle itään virtaavia vesistöjä pitkin ensin Pääjärvelle ja sitten Koutajokea pitkin Vienanmeren rannikolle. Uittoa varten yhtiö rakensi uittorännit Kiutakönkäälle ja Auttijoenkoskeen. Suomen itsenäistymisen ja Venäjän rajan sulkeutumisen jälkeen 1918 yhtiön tukit ruuhkautuivat Kuusamon Tavajokeen vuosikausiksi. Kesällä 1920 yhtiö yritti vielä uittaa 32&nbsp;000 tukin sumaa itään mutta kun yhtiö ei ollut hankkinut Suomesta uittolupaa eikä maksanut tullimaksuja Suomen valtio takavarikoi uittamatta jääneet 27&nbsp;000 tukkia ja haastoi yhtiön paikallisen edustajan oikeuteen. Takavarikoidut tukit oli tarkoitus myydä huutokaupalla mutta sammaloitunut tukkisuma on edelleen rajavyöhykkeellä Venäjän puolella sijaitsevassa Tavajoessa. 

Yhtiöllä oli Vienanmeren rannalla Koudassa 1900-luvun alussa rakennettu kuusiraaminen sahalaitos jonka vuosituotanto oli 9&nbsp;000 standarttia ja työväkeä oli 250 henkilöä. Koudan satamasta vietiin ulkomaille sahatavaraa ja tuotiin muun muassa kivihiiltä. Venäjän vallankumouksen puhjettua Koudassa toimineiden sahojen toiminta tyrehtyi raaka-aine- ja rahoitusongelmiin sekä lakkoihin ja levottomuuksiin. Kovda Aktiebolagin entinen saha oli 1920-luvulla kuitenkin edelleen toiminnassa Koudan saha n:o 45:n nimellä, nyt metsätrusti Saverrolesin, myöhemmin Karellesin omistamana. Nykyisin Koudassa ei ole enää ollut sahateollisuutta vuosikymmeniin.

## Lähteet
Arvid Nordenstreng

**Arvid Alexander Nordenstreng** (31. joulukuuta 1870 Hämeenlinna – 1. syyskuuta 1944 Helsinki) oli suomalainen juristi, asianajaja ja Hangon pormestari.

Nordenstrengin vanhemmat olivat kuvernööri, kenraaliluutnantti Hjalmar Sebastian Nordenstreng ja Helena Sofia Lovisa Jägerhorn. Hän pääsi ylioppilaaksi Haminan kadettikoulusta 1888 ja suoritti Helsingin yliopistossa oikeustutkinnon vuonna 1892. Nordenstreng sai varatuomarin arvon 1895.

Nordenstreng toimi asianajajana Lahdessa 1897–1902 ja oli oikeusneuvosmiehenä Porissa 1902–1908. Hän oli Hangon pormestarina 1908–1940. 

Nordenstreng oli Hangossa vapaapalokunnan päällikkönä ja johtokunnan puheenjohtajana. Hän kuului Hangon Uimaseuran perustajiin ja oli seuran puheenjohtajana. Nordenstreng oli myös Hangon Säästöpankin hallituksen puheenjohtajana.

Arvid Nordenstreng oli naimisissa vuodesta 1897 Maria (Maju) Blåfieldin kanssa.

## Lähteet
Kyläbaari

**Kyläbaari** on Portion Boysin vuonna 2021 julkaistu kappale, jonka on sanoittaneet Raimo Paavola ja Janne Rintala sekä säveltäneet Mikael Forsby ja Janne Rintala. Kappale ylsi Suomen virallisella singlelistalla sijalle 15.

## Lähteet
Khutba

**Khutba**  () on islaminuskossa perjantairukoukseen kuuluva saarna, jonka *[[khatib]]* pitää moskeijan saarnastuolista eli *[[Minbar|minbarista]]* käsin. Khutba kuuluu myös islamilaisiin id-juhlallisuuksiin ja erityisiin tilanteisiin, kuten auringonpimennyksiin tai ankaran kuivuuden uhatessa. Perjantairukouksessa se edeltää rituaalista rukousta (*[[salat]]),* muissa tapauksissa *khutba* tulee sen jälkeen*.* 

## Rituaalin kulku
Rituaali alkaa rukouskutsulla (*[[Adhaan|adhan]]*). Sen aikana *khatib* eli saarnan esittäjä istuu. Toinen rukouskutsu moskeijassa jo oleville eli *iqama* luetaan, kun *khatib* asettuu paikalleen. Saarna jakautuu kahteen osaan, jotka *khatib* esittää seisaaltaan. Niiden välissä hän istuu. 

Kaksiosaiseen *khutbaan* kuuluu viisi osaa seuraavassa järjestyksessä (kolme ensimmäistä ovat pakollisia kummassakin saarnassa):

# fraasi *[[al-hamdu lillah]]* (ylistys Jumalalle)
# siunausformula profeetalle (Jumala siunatkoon häntä ja antakoon hänelle rauhan)
# muistutus jumalanpelosta, mihin riittää sanoa ”Totelkaa Jumalaa”
# lausutaan yksi Koraanin jae ainakin toisessa saarnoista
# uskovien tuonpuoleista elämää koskeva rukous toisessa saarnoista.  
Puhujan tulee olla rituaalisen puhtauden tilassa, alastomuus peitettynä. Saarnojen välissä on pakollista istua. Puhujan äänen tulee olla niin kuuluva, että neljäkymmentä osallistujaa voi sen kuulla.  

Seuraavat asiat ovat suositeltavia (*[[sunna]]*): puhuja seisoo saarnastuolissa (*[[minbar]]*) tai muulla korkealla paikalla; sanoo *[[Al-salamu alaikum|as-salamu alaikum]]* (rauha olkoon kanssanne) saapuessaan moskeijaan ja toisen kerran noustessaan puhumaan; istuu, kunnes *[[muessin]]* kutsuu toisen kerran rukoukseen; nojaa puhuessaan sauvaan, jouseen tai miekkaan, joka on vasemmassa kädessä eikä liikuttele käsiään; katsoo kuulijoita eikä kääntele päätään puolelta toiselle.

## Lähteet

* 

### Viitteet
Arndt Wilhelm Nohrström

**Arndt Wilhelm Nohrström** (21. joulukuuta 1850 Savonlinna – 8. toukokuuta 1890 Savonlinna) oli suomalainen juristi ja Savonlinnan pormestari.

Arndt Wilhelm Nohrströmin vanhemmat olivat Savonlinnan reaalilyseon kollega Johan Wilhelm Nohrström ja Klara Lovisa Olsoni. Hän pääsi ylioppilaaksi Porvoon kymnaasista 1871 ja suoritti Helsingin yliopistossa tuomarintutkinnon ja oikeustutkinnon vuonna 1879. Nohrström sai varatuomarin arvon 1882.

Nohrström oli Savonlinnan pormestarina vuodesta 1886 lähtien. Hän lähti torstaiaamuna 8. toukokuuta 1890 kotoaan kysymään lääkärin neuvoa häntä pidempään vaivanneeseen ikenien pakotukseen. Nohrström ei kuitenkaan palannut kotiinsa ja hänet löydettiin Talvisalon rannasta veteen kuolleena seuraavan päivän aamuna. 

Arndt Wilhelm Nohrström oli naimisissa vuodesta 1883 Anna Ottilia Schaumanin kanssa. Heidän poikansa oli kirjastonhoitaja ja kirjallisuuden ruotsintaja Holger Nohrström.

## Lähteet
Charles Wilhelm Nylander

**Charles Wilhelm Nylander** (25. marraskuuta 1858 Oulu – 7. lokakuuta 1903 Pori) oli suomalainen juristi, asianajaja ja Kokkolan pormestari.

Nylanderin vanhemmat olivat kihlakunnantuomari, pormestari Simon Wilhelm Nylander ja Emma Charlotta Ståhlberg. Hän pääsi ylioppilaaksi Oulun ruotsalaisesta lyseosta 1877 ja suoritti Helsingin yliopistossa oikeustutkinnon vuonna 1883.

Nylander toimi aluksi köyhäin asianajajana Helsingissä sekä hoiti isänsä virkavapauden aikana Liperin tuomiokunnan tuomarin virkaa. Hän oli Kokkolan pormestarina 1887–1894. Nylander toimi sittemmin asianajajana ja liikemiehenä Porissa ja oli Porissa kaksi vuotta rahatoimikamarin sihteerinä. Nylander otti osaa Koudan puutavarayhtiön (Kovda Aktiebolag) perustamiseen, kuului sitten yhtiön johtokuntaan ja toimi yhtiön lakimiehenä Suomessa. Yhtiön siirryttyä toisiin käsiin Nylander palasi noin vuosi ennen kuolemaansa takaisin Poriin, jossa hän toimi asianajajana. 

## Lähteet
Tampereen esikoislestadiolaisten rukoushuone

**Tampereen Esikoislestadiolaisten rukoushuone** on esikoislestadiolaisen herätysliikkeen kirkkorakennus, joka sijaitsee Tampereen Viinikan kaupunginosassa. Se on Tampereen Eteläisen seurakunnan Viinikan kirkon välittömässä läheisyydessä.

## Katso myös
* Uskonto Tampereella
* Esikoislestadiolaiset

## Lähteet
Kasimir Uno Montin

**Kasimir Uno Montin** (5. elokuuta 1856 Uusikaarlepyy – 25. helmikuuta 1932 Viipuri) oli suomalainen tuomari ja Rauman pormestari.

Montinin vanhemmat olivat pormestari Abraham Wilhelm Montin ja Wilhelmina Lindebäck. Hän pääsi ylioppilaaksi Turun ruotsalaisesta klassillisesta lyseosta 1877 ja suoritti Helsingin yliopistossa oikeustutkinnon vuonna 1883. Montin sai varatuomarin arvon 1885.

Montin oli Rauman pormestarina 1887–1905 ja sen jälkeen vuodesta 1905 Mäntsälän sekä vuodesta 1910 Sortavalan tuomiokunnan tuomarina. Montin jäi eläkkeelle 1926 

Montin oli naimisissa vuodesta 1887 Anna Maria Hanneliuksen kanssa.

## Lähteet
Sarkotesta

**Sarkotesta** on kasvianatomiassa siemenkasvien siemenen kuoren eli testan pehmeä, mehevä kerros. Sarkotesta syntyy kehittyvän siemenaiheen ulommasta kalvosta. Se voi olla värikäs ja toimia houkuttimena siemeniä levittäville eläimille. Sarkotesta voi kehittyä siemenvaipaksi eli arillukseksi, mutta kaikki siemenvaipat eivät anatomisesti kehity siemenaiheen kalvosta vaan vaihtoehtoisesti sikiäimeen kiinnittyvästä perästä. Esimerkiksi granaattiomenan hedelmän syötävä, mehevä osa koostuu siemeniä ympäröivästä sarkotestasta.

## Lähteet
Argentiinan naisten jääkiekkomaajoukkue

**Argentiinan naisten jääkiekkomaajoukkue** edustaa Argentiinaa kansainvälisissä naisten jääkiekko-otteluissa. Vuosina 2021–2023 maassa oli 240 rekisteröityä naisjääkiekkoilijaa, mutta joukkueella ei ollut sijoitusta Kansainvälisen jääkiekkoliiton IIHF:n ylläpitämässä naisten maailmanrankingissa. Sijoitusta se ei saanut myöskään vuosina 2024–2025, mutta naispelaajien määrä nousi yli 350:n. Vuonna 2016 IIHF:n järjestämässä Pan-American Ice Hockey Tournamentissa joukkue saavutti hopeaa. Turnaukseen otti osaa Latinalaisen Amerikan jääkiekkomaajoukkueita. Argentiina osallistui turnaukseen kahdella naisten joukkueella.

## Lähteet
Australian naisten jääkiekkomaajoukkue

**Australian naisten jääkiekkomaajoukkue** edustaa Australiaa kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 825 rekisteröitynyttä naisjääkiekkoilijaa, vuonna 2024 yli 1 300. Vuodeksi 2025 määrä putosi 1 100 pelaajaan, ja joukkue oli Kansainvälisen jääkiekkoliiton IIHF:n ylläpitämässä naisten maailmanrankingissa 29. sijalla. 

## Sijoitukset

### Maailmanmestaruuskilpailuissa

* 2000 – 1. divisioonan B-lohkon karsinta, 4.
* 2001 – 1. divisioonan B-lohkon karsinta, 3.
* 2003 – 3. divisioona, 1.
* 2004 – 2. divisioona, 5.
* 2005 – 3. divisioona, 5.
* 2007 – 3. divisioona, 1.
* 2008 – 2. divisioona, 6.
* 2011 – 3. divisioona, 2.
* 2012 – 2. divisioonan A-lohko, 3.
* 2013 – 2. divisioonan A-lohko, 3.
* 2014 – 2. divisioonan A-lohko, 6.
* 2015 – 2. divisioonan B-lohko, 5.
* 2016 – 2. divisioonan B-lohko, 1.
* 2017 – 2. divisioonan A-lohko, 6.
* 2018 – 2. divisioonan A-lohko, 4.
* 2019 – 2. divisioonan A-lohko, 6.
* 2020 – 2. divisioonan B-lohko, 1.
* 2021 – 2. divisioonan B-lohkon turnaus peruttiin koronaviruspandemian vuoksi.
* 2022 – 2. divisioonan B-lohko, 2.
* 2023 – 2. divisioonan B-lohko, 2.
* 2024 – 2. divisioonan B-lohko, 2.
* 2025 – 2. divisioonan B-lohko, 1.

### Maailmanranking

* 2003 – 22.

* 2004 – 21.
* 2005 – 22.

* 2006 – 23.

* 2007 – 23.
* 2008 – 22.
* 2009 – 23.
* 2010 – 25.
* 2011 – 24.
* 2012 – 24.
* 2013 – 23.
* 2014, helmikuu – 27.
* 2014, huhtikuu – 28.
* 2015 – 29.
* 2016 – 28.
* 2017 – 27.
* 2018, helmikuu – 30.
* 2018, huhtikuu – 30.
* 2019 – 29.
* 2020 – 29.
* 2021 – 29.
* 2022, helmikuu – 33.
* 2022, syyskuu – 33.
* 2023 – 31.
* 2024 – 31.
* 2025 – 29.

## Lähteet
Nanaimo bar

**Nanaimo bar** on paistamaton kreemitäytteinen peltileivonnainen. Kolmikerroksisen leivonnaisen pohja valmistetaan yleensä keksimuruista ja kookoshiutaleista, täyte vaniljalla maustetusta voikreemistä sekä kuorrute suklaasta ja kermasta. Kanadan Brittiläisessä Kolumbiassa kehitetty leivonnainen on nimetty Nanaimon kaupungin mukaan. ''National Post'' -lehden lukijaäänestyksessä kanadalaisten suosikkileivonnaiseksi vuonna 2006 valittu Nanaimo bar on myös esiintynyt kanadalaisissa postimerkeissä.

## Historia
Varhaisin tunnettu maininta leivonnaisesta esiintyy ''Vancouver Sun'' -sanomalehdessä 11. maaliskuuta 1953 julkaistussa London fog bar -nimisen peltileivonnaisen reseptissä, jossa mainitaan samaa leivonnaista kutsuttavan myös nimellä Nanaimo bar. Useampi hyvin samankaltainen resepti oli esiintynyt vuotta aikaisemmin Nanaimon sairaalan tukiyhdistyksen julkaisemassa keittokirjassa, jossa niitä tosin nimitettiin yksinkertaisesti suklaaruuduiksi tai -viipaleiksi.

## Lähteet
Mercedes-Benz C-sarja (W206)

**Mercedes-Benz W206** on Mercedes-Benz C-sarjan viidennen sukupolven malli, jota on valmistettu vuodesta 2021 lähtien. Se korvasi edeltäneen W205-mallin.

## Mercedes-Benz W206 (2021–)

Mercedes-Benz W206 esiteltiin helmikuussa 2021. Edeltäjäänsä verrattuna se kasvoi akseliväliltään 25 millimetriä. Uutena ominaisuutena on nelipyöräohjaus, joka on valittavana lisävarusteena. Sisäpuolella suurin uudistus on S-sarjassa aiemmin esitelty toisen sukupolven MBUX-tietoviihdejärjestelmä. Sitä käytetään kojelautaan sijoitetun pystysuuntaisen kosketusnäytön kautta, jonka koko on vakiona 9,5 tuumaa. Lisävarusteena saa suuremman 11,9-tuumaisen näytön. Autossa on aina digitaalinen mittaristo, jonka näytön koko on vakiona 10,25 tuumaa, lisävarusteena sen koon voi kasvattaa 12,3 tuumaan.

Vuoden 2022 Euro NCAP -kolaritestistä W206 sai tulokseksi täydet viisi tähteä.

Moottorivalikoimassa on ainoastaan nelisylinterisiä rivimoottoreita. Mallivalikoiman muodostavat aluksi C 180, C 200, C 300, C 220 d ja C 300 d. Kaikkien moottorien yhteydessä on yhdeksänportainen automaattivaihteisto. C 200 ja C 300 ovat saatavana nelivetoisina.

Shanghain autonäyttelyssä huhtikuussa 2021 esiteltiin ainoastaan Kiinassa myytävä sedanin pidennetty L-versio. Se on akseliväliltään 89 millimetriä perusmallia pidempi. Lisäksi takamatkustajien matkustusmukavuutta on parannettu muhkeammilla pääntuilla ja suuremmalla keskikyynärnojalla. 

Täysin uusi C-sarjan malliversio on Münchenissä syyskuussa 2021 esitelty farmarimallin maastokelpoisempi All-Terrain-versio. Mercedes-Benzillä on jo aiemmin ollut tarjolla vastaava versio E-sarjasta (W213). C-sarjan All-Terrain on 40 millimetriä perusmallia korkeampi. 

## Lähteet

## Aiheesta muualla
Leo Buerger

**Leo Buerger** (13. syyskuuta 1879 Wien, Itävalta – 1943 New York, Yhdysvallat) oli itävaltalainen lääkäri ja kirurgi, joka teki päätyönsä Yhdysvalloissa. Häne muutti perheensä mukana Yhdysvaltoihin jo vuoden vanhana. Hän opiskeli Columbia Universityssa, josta valmistui vuonna 1901. Vuonna 1905 hän toimi Euroopassa silloin Saksaan kuuluneessa Wrocławissa nykyisen Puolan alueella, silloisessa Breslaussa. Buerger kuvasi tieteelle vakavan verisuonisairauden nimeltä thromboangitis obliterans, joka tunnetaan myös nimellä Buergerin tauti. Hän oli myös pätevä urologi. Leo Buerger oli myös intohimoinen klassisen musiikin harrastaja.

Buerger kehitti Brown-Buerger -kystoskoopin yhdessä Tilden Brownin kanssa. Heidän kehittämänsä kystoskooppi olikin yhdysvaltalaisten urologien suosiossa aina 1970-luvulle saakka, jolloin kuituoptiset kystoskoopit tulivat markkinoille.

## Aiheesta muualla
Brown-Buerger Cystoscope *baus.org.uk*

## Lähteet
Hailuodon jäätie

**Hailuodon jäätie** oli Suomen pisin jäätie, pituudeltaan hieman yli kahdeksan kilometriä. Se johti Perämerellä Oulunsalon Riutunkarista Hailuodon Huikkuun. Sitä ylläpiti Touhu-Palvelut Oy.

Se oli yksi Suomen kolmesta virallisesta Väyläviraston ylläpitämästä jäätiestä ja ainoa, joka sijaitsi meren jäällä. Kaksi muuta, Kolin jäätie sekä Räisälän jäätie Kemijärvellä, sijaitsevat sisävesillä.

Jäätie avattiin viimeisen kerran 13. helmikuuta 2026 ja suljettiin liikenteeltä 12. maaliskuuta klo 18. Jäätien korvaa loppuvuodesta 2026 valmistuva Hailuodon ja Oulunsalon välinen Hailuodon kiinteä yhteys.

## Säännöt

* Painoraja 3&nbsp;500 kiloa
* Nopeusrajoitus 50 km/h
* Turvaväli 50 metriä
* Jäätiellä ei saa ohittaa eikä pysähtyä

## Onnettomuus
Jäätiellä tapahtui 15. helmikuuta 2022 pelastajan hengen vaatinut onnettomuus.

## Lähteet

## Aiheesta muualla

* Hailuodon jäätie 21.2.2026 YouTube
Uli Hiemer

**Ulrich "Uli" Hiemer** (s. 21. syyskuuta 1962 Füssen) on saksalainen uransa päättänyt jääkiekkoilija. Hänen pelipaikkansa oli puolustaja.

## Ura
Hiemer aloitti uransa pääsarjatasolla kotikaupunkinsa Füssenin joukkueessa kaudella 1979–1980. Tätä ennen hän oli ehtinyt edustaa Länsi-Saksaa alle 18-vuotiaiden EM-turnauksessa edellisenä keväänä. Füssenissä Hiemer pelasi kaksi kautta ennen siirtoaan Kölniin. Kölnissä Hiemer pelasi kolme kautta ja lähti sitten NHL:aan. Colorado Rockies oli varannut hänet kesällä 1981. Sen jälkeen seura oli muuttanut Kalliovuorilta itärannikkolle ja tunnettiin nyt nimellä New Jersey Devils. Hiemer liittyi Devilsin vahvuuteen kaudelle 1984–1985 ja vakiinnutti heti paikkansa NHL-joukkueessa. Hiemer pelasi Devilsissä kolmen kauden aikana 143 ottelua. Jaksoon mahtui myös 15 ottelun visiitti AHL-joukkue Maine Marinersiin. 143 NHL–ottelussa Hiemer teki tehot 19+54 ja istui 176 jäähyminuuttia.

NHL:sta Hiemer palasi takaisin Saksaan Düsseldorfer EG:n joukkueeseen jossa hän pelasi seuraavat yhdeksän kautta ennen lopettamistaan keväällä 1996.

Hiemer oli myös keskeinen pelaaja Saksan maajoukkueessa. Alle 18-vuotiaiden EM-kisoissa hän edusti Länsi-Saksaa vuosina 1979 ja 1980. Alle 20-vuotiaiden Maailmanmestaruuskisoissa hän pelasi kolmissa kisoissa vuosina 1980, 1981 ja 1982. Ensimmäiset miesten maailmanmestaruuskisat Hiemer pelasi vuonna 1981 joskin rooli tuolloin oli vielä pieni ja turnauksessa hän merkkautti vain yhden syöttöpisteen. Hiemer pelasi maajoukkueessa poikkeuksetta vuoden 1985 maailmanmestaruuskisoihin asti. Hän oli mukana myös vuoden 1984 Sarajevon olympiaturnauksessa sekä vuoden 1984 Canada-cupissa. Hiemer teki paluun maajoukkueeseen vuoden 1989 maailmanmestaruusturnaukseen ja oli mukana myös vuosien 1992 ja 1994 olympiaturnauksissa. Vuoden 1994 Olympiajoukkueessa sekä viimeisissä maailmanmestaruuskisoissaan vuonna 1995 Hiemer toimi Saksan joukkueen kapteenina.

## Saavutukset
* Saksan mestaruus vuosina 1984, 1990, 1991, 1992, 1993, 1996
* All-Star Team 1984, 1990, 1991, 1993
* Saksan vuoden tulokas palkinto vuonna 1980
* Saksan parhaan puolustajan palkinto vuosina 1990, 1991, 1993
* Saksan jääkiekon Hall of Fame valinta

## Lähteet
Hajjim Nahman Bialik

**Hajjim Nahman Bialik** (; 1873 Rady,  Volynian kuvernementti, Venäjän keisarikunta – 1934 Wien, Itävalta) oli ukrainanjuutalainen runoilija. Hän on uuden ajan hepreankielisen runouden klassikkorunoilija ja Israelin kansallisrunoilija. Hän opetti hepreaa ja johti odessalaista kirjankustantamoa. Hän muutti 1921 pois Venäjältä.

Ensimmäiset runot Bialik julkaisi 1892. Teemoina runoissa on juutalaisuus ja sionismin poliittinen herääminen. Hän loi uudenaikaisen heprealaisen runouden kielen käyttämällä hyväksi eri aikojen hepreaa.

## Lähteet

## Aiheesta muualla

* Petri Liukkonen, Hayim Nahman Bialik Books & Writers
Naukuminen

**Naukuminen** on kissaneläinten tuottamaa ääntelyä. Naukuvia eläimiä ovat esimerkiksi kissa sekä ilves. Suomen kielen onomatopoeettinen sana kuvaamaan kissan naukumista on *miau*, kun taas vastaavanlainen termi englannin kielessä on *meow*.

## Lähteet
Wilhelm Joest

**Wilhelm Joest** (15. maaliskuuta 1852 Köln – 25. marraskuuta 1897 Vanuatu) oli saksalainen kansatieteilijä. Hänen tiedetään matkustaneen lähes kaikissa maanosissa. Hänen kokoelmansa sijoitettiin pääosin Kölniin, johon tulivat muun muassa Japania ja Afrikkaa käsitteelvät kokoelmansa. Hän oli opiskellut Bonnissa, Heiddelbergissä ja Berliinissä kieliä ja luonnontieteitä. Hän matkusteli Etelä-ja Pohjois-Amerikassa Kanadasta Argentiinaan, mutta myös Keski-Aasiassa sekä Indonesian saarilla, Hokkaidolla sekä Mantšuriassakin. Hän toi esille idean, että Japaniin voisi Saksa päästä Siperian kautta. 

## Lähteet
Audi S2

**Audi S2** on Audin vuosina 1990–1995 valmistama urheilullinen automalli, joka korvasi Audi Quattron. Se oli ensimmäinen S-mallinimen saanut automalli Audilta.

Ensimmäisenä esitelty kolmeovinen coupé oli urheilullisempi versio Audi Coupésta (B3). Vuonna 1993 esiteltiin myös neliovinen sedan ja farmarimalli Avant, jotka perustuivat Audi 80 (B4) -mallisarjaan. Moottorina autossa oli viisisylinterinen 2,2-litrainen teholtaan 217 hevosvoimaa. Voimansiirtona oli viisivaihteinen manuaalivaihteisto ja quattro-neliveto.

Syksyllä 1992 moottorin teho nousi 230 hevosvoimaan ja vaihteisto muuttui kuusivaihteiseksi. 

## Lähteet

## Aiheesta muualla
Down Under

**Down Under** on englanninkielinen puhekielen ilmaisu, jolla viitataan eri tavoin Australiaan ja Uuteen-Seelantiin tai mihin tahansa eteläisen Tyynenmeren saarivaltioon, kuten Fidžiin ja Samoaan. Termi tulee siitä, että nämä maat sijaitsevat eteläisellä pallonpuoliskolla, lähes kaikkien muiden maiden "alapuolella" kartan tai maapallon tavanomaisessa asettelussa, jossa pohjoinen ilmansuunta on ylhäällä.

Termi on ollut käytössä 1800-luvun lopusta lähtien, ja ilmaisun jatkuva mediakäyttö on johtanut sen laajaan hyväksyntään ja käyttöön. Men at Work-yhtyeen kappaleesta "Down Under" tuli australialaisten isänmaallinen rallibiisi. Venäläis-australialainen nyrkkeilymestari Kostya Tszyu sai lempinimen "The Thunder from Down Under", samoin australialainen snookerpelaaja Neil Robertson. Kun silloinen Miss Australia Jennifer Hawkins kruunattiin vuoden 2004 Miss Universumiksi Quitossa, Ecuadorissa, juontaja Billy Bush kutsui häntä samalla lempinimellä.

## Lähteet
IV (Wöyh!)

**IV** on Wöyh! -yhtyeen neljäs studioalbumi, joka julkaistiin 29. tammikuuta 2021.
## Kappaleet
# 
# 
# 
# 
# 
#  
# 
#  
#  
#  
#  

## Arvostelut
* Desibeli.net: 
* Kaaoszine: 8/10
* Imperiumi: 9/10
* Soundi: 
* V2.fi: 

## Lähteet
Obsidian (albumi)

**Obsidian** on brittiläisen Paradise Lostin kuudestoista studioalbumi, joka julkaistiin 15. toukokuuta 2020. 
## Kappaleet
# 
# 
# 
# 
# 
# 
# 
# 
# 

## Kokoonpano
* Waltteri Väyrynen - rummut 
* Stephen Edmonson - basso
* Aaron Aedy - kitara 
* Gregor Mackintosh - kitara 
* Nick Holmes - laulu

## Arvostelut
* Kaaoszine: 5½/10
* Imperiumi: 8½ /10
* Inferno: 
* Soundi: 

## Lähteet

## Aiheesta muualla
* 
*
Paul Åke Lund

**Paul Åke Lund** (17. huhtikuuta 1877 Kristiinankaupunki – 1. lokakuuta 1949 Loviisa) oli suomalainen juristi, asianajaja ja Loviisan pormestari.

Lundin vanhemmat olivat kihlakunnantuomari, Kristiinankaupungin pormestari Karl Johan Lund ja Mathilda Hanna Roschier. Hän pääsi ylioppilaaksi Oulun ruotsalaisesta lyseosta 1897 ja suoritti Helsingin yliopistossa oikeustutkinnon vuonna 1901. Lund sai varatuomarin arvon 1904.

Lund oli Jyväskylässä kaupunginviskaalina 1909–1925 sekä kaupunginvoutina 1912–1918 ja toimi samalla asianajajana siellä 1908–1928. Hän oli sitten Loviisan pormestarina 1928–1947.

Lund kuului Suomen Asianajajaliiton hallitukseen ja hän toimi liiton Jyväskylän osaston puheenjohtajana. Loviisassa Lund oli kaupunginvaltuuston jäsenenä ja Pohjoismaiden Yhdyspankin Loviisan konttorin valvojana.

Lund oli naimisissa vuodesta 1906 Mandi Koskisen kanssa. Lundin veli oli Tornion pormestari Arne Lund.

## Lähteet
John Lind

**Johannes (John) Gideon Rafael Lind** (25. joulukuuta 1875 Kristiinankaupunki – 26. toukokuuta 1939 Vaasa) oli suomalainen juristi, pankinjohtaja ja Kokkolan pormestari.

Lindin äiti oli merikapteeni Johan Reinhold Lindin (k. 1864) leski Johanna Lind o.s. Sandelin. Hän pääsi ylioppilaaksi Vaasan ruotsalaisesta lyseosta 1897 ja suoritti Helsingin yliopistossa ylemmän hallintotutkinnon ja yleisen oikeustutkinnon vuonna 1901. Lind sai varatuomarin arvon 1904.

Lind oli rahatoimikamreerina, sihteerinä ja kaupunginkasöörinä Kristiinankaupungissa 1906–1912. Kokkolan pormestarina hän oli 1912–1917. Tämä jälkeen Lind oli Pohjoismaiden Yhdyspankin Vaasan konttorin johtajana 1917-1931. Hän oli kunnallisneuvosmiehenä Vaasan maistraatissa ja raastuvanoikeudessa vuodesta 1931 alkaen ja nuorempana oikeusneuvosmiehenä Vaasan raastuvanoikeudessa vuodesta 1935.

Lind oli 10 vuoden ajan Vaasan kaupunginvaltuuston jäsenenä ja toimi jonkin aikaa valtuuston puheenjohtajana. Vuodesta 1932 alkaen Lind toimi Vaasan alkoholiliikkeen tarkastajana.

Lind oli naimisissa vuodesta 1907 Maria Aline Holmin kanssa.

## Lähteet
Theodor Lilius

**Theodor Verner Lilius** (19. toukokuuta 1864 Toholampi – 20. marraskuuta 1924 Helsinki) oli suomalainen juristi, kruununvouti ja Jyväskylän pormestari.

Theodor Liliuksen vanhemmat olivat kappalainen, varapastori Viktor Fredrik Lilius ja Fredrika Matilda Stoore. Hän pääsi ylioppilaaksi Vaasan ruotsalaisesta lyseosta 1884 ja suoritti Helsingin yliopistossa  yleisen oikeustutkinnon vuonna 1889. Lilius sai varatuomarin arvon 1892.

Lilius oli Jyväskylän piirin nimismiehenä 1894–1902, Jyväskylän pormestarina 1902–1914 ja sen jälkeen Laukaan kihlakunnan kruununvoutina vuodesta 1914 alkaen. Hän kuoli marraskuussa 1924 Helsingin kirurgisessa sairaalassa.

Theodor Lilius oli naimisissa vuodesta 1909 Amanda (Ada) Otteliana Mansneruksen kanssa.

## Lähteet
Fredrik Lagerstam

**Gabriel Fredrik Lagerstam** (13. helmikuuta 1833 Kaavi – 15. joulukuuta 1874 Savonlinna) oli suomalainen juristi ja Savonlinnan pormestari.

Lagerstamin vanhemmat olivat nimismies, kuvernementinsihteeri Erik Fabian Lagerstam ja Johanna Margareta Gustafsson. Hän pääsi ylioppilaaksi yksityistodistuksella 1855 ja suoritti Helsingin yliopistossa  tuomarintutkinnon vuonna 1863. Lagerstam sai varatuomarin arvon 1868.

Lagerstam oli Savonlinnan pormestarina vuodesta 1871 alkaen.

Lagerstam oli naimisissa vuodesta 1871 Linda Maria Kiurun kanssa.

## Lähteet
Distant Satellites

__NOTOC__
**Distant Satellites** on englantilaisyhtye Anatheman kymmenes studioalbumi. Se julkaistiin 9. kesäkuuta 2014 levymerkillä Kscope Records.
## Kappaleet
#
#
#
#
#
#
#
#
#
#

## Arvostelut
* Imperiumi: 8½/10
* Soundi: 

## Lähteet

## Aiheesta muualla
* 
*
Fredrik Wilhelm Kurtén

**Fredrik Wilhelm Kurtén** (5. elokuuta 1834 Hämeenlinna – 12. maaliskuuta 1913 Naantali) oli suomalainen juristi ja Naantalin postinhoitaja ja pormestari.

Kurténin vanhemmat olivat kirkkoherra, rovasti Nils Ferdinand Kurtén ja Aurora Erika Thilman. Hän pääsi ylioppilaaksi Vaasan kymnaasista 1855 ja suoritti Helsingin yliopistossa  tuomarintutkinnon vuonna 1864. Kurtén sai varatuomarin arvon 1866.

Kurtén oli Naantalin pormestarina vuodesta 1870 alkaen ja hän toimi samalla Naantalin postinhoitajana 1871–1893.

Fredrik Wilhelm Kurtén oli naimisissa vuodesta 1873 serkkunsa Selma Matilda Kurténin (k. 1909) kanssa.

## Lähteet
Arne Lund

**Karl Arne Lund** (20. toukokuuta 1878 Kristiinankaupunki – 9. kesäkuuta 1919 matkalla Tornioon) oli suomalainen juristi ja Tornion pormestari.

Arne Lundin vanhemmat olivat kihlakunnantuomari Karl Johan Lund ja Mathilda Hanna Roschier. Hän pääsi ylioppilaaksi Oulun ruotsalaisesta lyseosta 1896 ja suoritti Helsingin yliopistossa oikeustutkinnon vuonna 1902. Lund sai varatuomarin arvon 1905.

Lund oli Tornion pormestarina 1912–1918. Hän erosi virasta Suomen sisällissodan aikana, siirtyi hankolaiseeen Karl Boströmin huolintaliikkeeseen lainopilliseksi neuvonantajaksi ja muutti syksyllä 1918 Hankoon toimien siellä liikkeen palveluksessa. Hangossa Lund kuului paikallisen suojeluskunnan esikuntaan ja hänet valittiin vuokralautakunnan puheenjohtajaksi. Hän kuoli 41-vuotiaana halvaukseen ollessaan matkalla Torniossa.

Arne Lund oli naimisissa vuodesta 1908 Märtha Lilian Torsellin kanssa. Lundin veli oli asianajaja ja Loviisan pormestari Paul Åke Lund.

## Lähteet
Kristy McNichol

**Kristy McNichol** (s. 1962) on yhdysvaltalainen entinen televisio- ja elokuvanäyttelijä. Hän tuli 1970-luvulla tunnetuksi television lapsirooleistaan muun muassa sarjassa *Family* (1976–1980), josta hän sai kaksi Emmy-palkintoa ja Golden Globe -ehdokkuuden. Hän oli Golden Globe -ehdokkaana myös sivuosastaan elokuvassa *[[Vain kun nauran]]* (1981). Hän lopetti näyttelijäuransa 1990-luvun lopulla.

## Elokuvarooleja
* Kullannuput (*Little Darlings*, 1980)
* Valkoinen koira (*White Dog*, 1981)
* Vain kun nauran (*Only When I Laugh*, 1981)
* Polttaa – sisko polttaa (*The Night the Lights Went Out in Georgia*, 1981)
* Merirosvoelokuva (*The Pirate Movie*, 1982)
* Ontuva totuus (*Just the Way You Are*, 1984)
* Katkera tie (*Women of Valor*, 1986)
* Painajaisrakastaja (*Dream Lover*, 1986)
* Pakko päästä alttarille (*You Can't Hurry Love*, 1987)
* Kuuma suhde (*Two Moon Junction*, 1988)
* Morsiamen lapset (*Children of the Bride*, 1990)

## Lähteet

## Aiheesta muualla
*
Marco Richter

**Marco Richter** (s. 24. marraskuuta 1997 Friedberg) on saksalainen jalkapalloilija. Hän on pelipaikaltaan hyökkääjä ja pituudeltaan 176-senttimetrinen. Hän edustaa Bundesliigassa pelaavaa Hertha Berliniä, johon hän siirtyi elokuussa 2021 FC Augsburgista.

Richter aloitti jalkapalloilun SV Ried 1951:n junioreissa. Vuosina 2004–2012 hän pelasi Bayern Münchenin junioreissa, minkä jälkeen hän siirtyi FC Augsburgiin. Hän pelasi Augsburgin edustusjoukkueessa ensimmäisen bundesliigaottelunsa lokakuussa 2017. Toisessa bundesliigaottelussaan helmikuussa 2018 hän teki maalin Eintracht Frankfurtia vastaan. Hän pelasi avauskaudellaan kaikkiaan 12 liigaottelua ja pääsi niissä kuusi kertaa avauskokoonpanoon. Kaudella 2018–2019 hän pelasi 25 liigaottelua ja teki niissä neljä maalia, joista kaksi huhtikuussa Eintracht Frankfurtia vastaan ja kaksi heti seuraavassa ottelussa Stuttgartia vastaan. Kaudella 2019–2020 hän pelasi 31 liigaottelua ja teki niissä neljä maalia, joista yhden jälleen Eintracht Frankfurtia vastaan, yhden tasapelissä Bayern Müncheniä vastaan sekä yhden Mainzia ja yhden Borussia Dortmundia vastaan. Kaudella 2020–2021 hän pelasi 29 liigaottelua ja onnistui maalinteossa kolme kertaa: Schalke 04:ää, Stuttgartia ja Borussia Mönchengladbachia vastaan.

Richter siirtyi elokuussa 2021 Hertha Berliniin. Hän on kaudella 2021–2022 joulutaukoon mennessä pelannut 17 liigaottelua ja tehnyt niissä viisi maalia: yhden Eintracht Frankfurtia, yhden Borussia Mönchengladbachia ja yhden FC Augsburgia vastaan sekä kaksi joulukuussa 3–2-voitossa sarjakakkosena ollutta Borussia Dortmundia vastaan.

Richter on pelannut Saksan alle 20-vuotiaiden ja alle 21-vuotiaiden maajoukkueissa. Jälkimmäisessä hän saavutti ikäluokan EM-hopeaa 2019. Hän teki EM-turnauksen alkulohkossa kaksi maalia Tanskaa ja yhden maalin Serbiaa vastaan mutta ei päässyt pelaamaan välierässä ja tuli loppupottelussa kentälle vasta 73. minuutilla Saksan ollessa Espanjaa vastaan kaksi maalia tappiolla. Richter pelasi Saksan olympiajoukkueessa kolme ottelua Tokion olympialaisissa kesällä 2021.

## Lähteet
Patricia Hodge

**Patricia Ann Hodge** (s. 29. syyskuuta 1946 Cleethorpes, Lincolnshire) on englantilainen näyttelijä. Hänet tunnetaan muun muassa komediasarjasta *[[Miranda (televisiosarja)|Miranda]]*, jossa hän esitti Miranda Hartin roolihahmon äitiä. Hodge on esiintynyt myös sarjoissa *[[Downton Abbey]]*, *[[Kaikenkarvaiset ystäväni (vuoden 2020 televisiosarja)|Kaikenkarvaiset ystäväni]]* ja *[[Perienglantilainen skandaali]]*.

Hodge on näytellyt West Endin teatterilavoilla 1970-luvulta alkaen. Hänelle on myönnetty Olivier-palkinto näytelmästä *Money* (2000).

Vuonna 2017 Hodge sai kunnia-arvonimen OBE (Brittiläisen imperiumin ritarikunnan upseeri).

## Elokuvia
* *[[Palveluksessanne: alaston virkamies]]* (*The Naked Civil Servant*, 1975)
* *[[Katoaminen (elokuva)|Katoaminen]]* (*The Disappearance*, 1977)
* *[[Rosie Dixon – Night Nurse]]* (1978)
* *[[Elefanttimies (elokuva)|Elefanttimies]]* (*The Elephant Man*, 1980)
* *[[Nuori huimapää]]* (*Riding High*, 1981)
* *[[Petos (vuoden 1983 elokuva)|Petos]]* (*Betrayal*, 1983)
* *[[Rantahotelli]]* (*Hotel du Lac*, 1986)
* *[[Sunset]]* (1988)
* *[[Kuunkivi]]* (*The Moonstone*, 1996)
* *[[Petoksen näyttämö]]* (*The Leading Man*, 1996)
* *[[Uudelleen alttarilla]]* (*Jilting Joe*, 1997)
* *[[Valheita ja kuiskauksia]]* (*Prague Duet*, 1997)
* *[[Hullut hautajaiset (vuoden 2002 elokuva)|Hullut hautajaiset]]* (*Before You Go*, 2002)

## Lähteet

## Aiheesta muualla
* 
*